**Balatonakarattya Község Önkormányzat**

**Polgármester**

Az előterjesztés törvényességi

szempontból megfelelő.

Balatonakarattya, 2015. augusztus 13.

Polgár Beatrix

jegyző

**E L Ő T E R J E S Z T É S**

Balatonakarattya Község Önkormányzat Képviselő-testületének

2015. augusztus 17-ei rendkívüli ülésére.

**Tárgy: SIÓKOM Nonprofit Kft. tagi kölcsön kérése.**

**Előterjesztő: Matolcsy Gyöngyi - polgármester**

**Előkészítette:** **Lukács Tamásné kirendeltség-vezető**

**Tisztelt Képviselő-testület!**

A SIÓKOM Nonprofit Kft. tájékoztatása alapján 2015. áprilisában tartott DBRHÖT tagi gyűlésén az önkormányzatok képviselőit tájékoztatták a 2015. évben várható – jelenlegi műszaki feltételek mellett ellátott – hulladékkezelési közszolgáltatási díj településenkénti fedezet hiányáról, mely Balatonakarattya Község Önkormányzata esetében 16 911 e Ft-ot jelenthet, mely becsült összeg, a konkrét hiányt a 2015. év zárását követően tudják megadni.

Siófok Város Önkormányzata biztosította a rá eső részt, és kéri az Önkormányzatot, hogy kövessék Siófok Város Önkormányzat példáját.

Kérem a Képviselő-testületet, hogy az előterjesztésben foglaltakat megvitatni szíveskedjen.

 Matolcsy Gyöngyi

 polgármester